armvectores/hy_wikipedia_2023 huggingface dataset:
Դասացուցակ վաղվա համար

«Դասացուցակ վաղվա համար» (ռուս.՝ «Расписание на завтра»), խորհրդային գունավոր մանկական գեղարվեստական կինոնկար, որը բեմադրել է ռեժիսոր Նիկոլայ Ալեքսանդրովիչն «Էկրան» կինոստուդիայում 1976 թվականին։
Հեռուստաֆիլմը բաղկացած է երեք փոքր քնարական պատմություններից, որոնց կենտրոնական դեմքերը երեք ընկերներ են։ 


== Սյուժե ==
Ֆիլմ խորհրդային դպրոցականների բարոյական կայացման մասին։ Ֆիլմի սյուժեն բաղկացած է երեք պատմություններից, որոնցից յուրաքանչյուրում դպրոցականները լուծում են բարդ բարոյական խնդիրներ՝ ընտրություն կատարելով հօգուտ լավի, խղճի և ընկերության։
Օլեգ Դմիտրիևիչը (Օլեգ ժակով) ղեկավարում է դպրոցը նախապատերազմյան ժամանակներից սկսած։ Երիտասարդ մանկավարժները նրան կոչում են «մեր ծերունին»։  Մի անգամ իր տանը նա աշակերտներին նախապատերազմյան շրջանի իր աշակերտների աշխատանքները ցույց տալիս գտնում է մի գրություն, որը նվիրված է ոմն «Ն»-ի։ Դպրոցականները որոշում են գտնել այդ աղջկան։ Այդ ժամանակ մի աղջիկ ցանկանում է սովորել չմուշկներով սահել, իսկ անգլերենի ուսուցիչը (Նինա Զոտկինա) փորձում է լեզու գտնել աշակերտների հետ։


== Գլխավոր դերերում ==
Իգոր Կոսուխին – Միտյա, Նադեժդա Վասիլևնայի ամուսինը
Ալեքսանդր Կուզնեցով – մարզիչ
Նիկոլայ Նիկոլաև-Նիկոլսկի – Գենադի, Եվգենիայի ընկերը
Իրինա Մուրզաևա – Գավրիկի տատիկը
Նինա Զոտկինա – անգլերենի ուսուցիչ Եվգենիա Միխայլովնա


== Ֆիլմում նկարահանվել են ==


== Էպիզոդներում ==


== Նկարահանող խումբ ==
Սցենարի հեղինակ՝ Անատոլի Ալեքսին
Սցենարի խմբագիր՝ Վերա Ռոզինա
Բեմադրող ռեժիսոր՝ Նիկոլայ Ալեքսանդրովիչ
Բեմադրող օպերատոր՝ Ֆելիքս Քեֆչիյան
Կոստյումների հեղինակ՝ Ռ. Պուտինցևա
Գրիմարար՝ Տ. Բաուլինա
Տնօրեն՝ Վլադիմիր Պրեդիբայլով
Հատուկ էֆեկտների օպերատոր՝ Յուրի Կորոխ
Հատուկ էֆեկտների բեմադրիչ՝ Ա. Միխայլով
Երաժշտության խմբագիր՝ Ելենա Չերնիցկայա
Կոմպոզիտոր՝ Վլադիմիր Ռուբին
Դիրիժոր՝ Էմին Խաչատրյան
Հնչյունային օպերատոր՝ Սերգեյ Կել
Բանաստեղծությունների տեքստի հեղինակ՝ Մ. Գրիգորևա
Մոնտաժող՝ Գ․ Վլադիմիրսկայա


== Ծանոթագրություններ ==


== Արտաքին հղումներ ==
«Դասացուցակ վաղվա համար» (1976)
Raspisaniye na zavtra 1976
Մունջուղ

Մունջուղ, գետակ Հայկական լեռնաշխարհում, Արաքսի ավազանում, նրա ձախկողմյան Հագարի վտակի աջկողմյան օժանդակը։ Մայր գետին է միանում Հագարիի վերնագավում։ Վերին հոսանքը անվանվում է Ղուրլիշայ։ Ղ. Ալիշանի ենթադրությամբ Մունջուղ անունը կապում են Տաթևի վանքի Հարկացուցակի Աղահեջ գավառի Մոշենք գյուղի անվան հետ, որ հավանական չե


== Ծանոթագրություններ ==
1517

1517 թվական, ոչ նահանջ տարի, ըստ Գրիգորյան օրացույցի սկսում է երկուշաբթի օրը։ Սա մեր թվարկության 1517 թվականն է, 
XVI դարի 17-րդ տարին։


== Դեպքեր ==


=== Օսմանյան կայսրություն ===
Հունվարի 22՝ Սելիմ I-ի զորքերը հաղթելով մամլուքներին, զավթում են Եգիպտոսը։
Փետրվարի 3՝ Օսմանյան կայսրությունը գրավում է Կահիրեն, Սելիմ I-ն իրեն հռչակում է խալիֆ։
Ենիչերիները թալանում են Դամասկոսը։


=== Եվրոպա ===
Հոկտեմբերի 31՝ Մարտին Լյութերը հրապարակում է «95 թեզիսները», փակցնելով այն Վիթենբերգի եկեղեցու դռանը։


== Սրահ ==


== Ծնունդներ ==


== Մահեր ==
Թիմոթի Դալթոն

Թիմոթի Փիթեր Դալթոն (անգլ.՝ Timothy Peter Dalton մարտի 21, 1946(1946-03-21), Colwyn Bay, Ուելս), թատրոնի և կինոյի բրիտանացի դերասան։
Առավել հանրաճանաչություն է ձեռք բերել՝ հանդես գալով «Ջեյն Էյր» սերիալում (1983 թվական), Ջեյմս Բոնդի դերում «Կայծեր աչքերից» (1987) և «Սպանության արտոնագիր» (1989) ֆիլմերում, նաև մի քանի շեքսպիրյան ֆիլմերում ու ներկայացումներում։


== Կենսագրություն և կարիերա ==
Թիմոթի Դալթոնը ծնվել է Հյուսիսային Ուելսի Քոլվին Բեյ քաղաքում։ Հայրը անգլիացի զինվորական էր, մայրը ամերիկուհի՝ իտալիական և իռլանդական արմատներով։
1964 թվականին դպրոցն ավարտելուց հետո Դալթոնը սկսում է հանդես գալ թատրոնում և մոտ 3 տարի լինում է Մայքլ Քրոֆթի երիտասարդական թատրոնի առաջատար դերասաններից մեկը։ Թատրոնում խաղալուն զուգահեռ 1964-1966 թվականներին սովորել է դրամատիկական արվեստի թագավորական ակադեմիայում, ապա հանդես եկել Բիմինհեմի թատրոնում։
1966 թվականին առաջին անգամ նկարահանվել է հեռուստատեսությունում, իսկ 1968 թվականին կայացավ նրա նորամուտը կինո «Առյուծը ձմռանը» պատմական ֆիլմում, որտեղ նրա խաղընկերներն էին Պիտեր Օ'Թուլը և Քեթրին Հեփբորնը։ Այդ ֆիլմում իր նորամուտն է նշել ևս մեկ նշանավոր անգլիացի դերասան Էնթոնի Հոփքինսը։
1970-ական թվականներին արդեն Թիմոթի Դալթոնը նկարահանվում է բազմաթիվ ֆիլմերում, որոնց թվում նաև իսպանական և իտալական մի քանի նախագծերում, աշխատել է հեռուստատեսությունում, նաև թագավորական շեքսպիրյան թատրոնում և Prospect Theater թատրոնում պատմական ներկայացումներում՝ խաղալով նշանակալի դերեր։
1978 թվականին նկարահանվում է իր առաջին ամերիկյան ֆիլմում։ Դերասանի համար նշանակալի եղավ նաև 1980 թվականին նկարահանված «Ֆլեշ Գորդոն» ֆանտաստիկ ֆիլմը։
1980-ական թվականներին մեծ ճանաչում է ձեռք բերում հանդես գալով «Ջեյն Էյր» սերիալում, ապա հաջողությամբ հանդես է գալիս Ջեյմս Բոնդի դերերում։ Ներկայումս էլ դերասանը շարունակում է նկարահանվել կինոյում և հեռուստատեսային նախագծերում։ Ընդհանուր թվով խաղացել է 60-ից ավելի ֆիլմերում և սերիալներում։


== Անձնական կյանք ==
Թիմոթի Դալթոնը 1971-1986 թվականներին արտաամուսնական հարաբերությունների մեջ է եղել անգլիացի դերասանուհի Վանեսա Ռեդգրեյվի հետ, ում հետ ծանոթացել էր 1971 թվականին «Մարիա, Շոտլանդիայի թագուհի» ֆիլմի նկարահանումներին։ Նա ունի մեկ որդի՝ ծնված 1997 թվականի օգոստոսի 7-ին՝ Ալեքսանդր Դալթոն, ռուս երգչուհի Օկսաննա Գրիգորևնայից, ում հետ նա ծանոթացել էր 1995 թվականին, որպես Նիկիտա Միխալկովի թարգմանչուհի Լոնդոնյանի կինոփառատոնում։ Նրանց բաժանման պատճառ է դարձել Օկսաննայի սիրավեպը շվեդ գործարար Պիտեր Բլոմկվիստի հետ։ Դրանից հետո Թիմոթի Դալթոնը ապրում է միայնակ։
Դալթոնը հանդիսանում է «Մանչեսթեր Սիթի» ֆուտբոլային ակումբի երկրպագու և հաճախ է ներկա լինում իր սիրելի թիմի խաղերին Սիթի օֆ Մանչեսթեր մարզադաշտում։


== Ծանոթագրություններ ==


== Արտաքին հղումներ ==
Internet Movie Database կայքում
ԿինոՊոիսկ կայքում
British Film Institute's Screenonline
allmovie կայքում
Timothy Dalton's Biography at The Timothy Dalton Chat Group
Timothy Dalton's Biography at BBC North East Wales Showbiz Archived 2012-12-09 at Archive.is
Timothy Dalton's Biography at BBC site
Անդրանիկ Տեչոյան

Անդրանիկ Տեչոյան հայ գեղանկարիչ։


== Կենսագրություն ==
Ավարտել է Մոսկվայի գեղանկարչության, քանդակագործության և ճարտարապետության ուսումնարանը։ Ապրել է Թբիլիսիում, 1938 թվականից փոխադրվել է Իրան։ Գործերից են՝ «Առավոտ», «Գավիթ», «Աղոթքից հետո», «Թզենի»։


== Ծանոթագրություններ ==
Ռաշիդ Իբրահիմով

Ռաշիդ Իբրահիմով (ռուս.՝ Раши́д Абду́лович Ибраги́мов, հունվարի 16, 1944(1944-01-16)), խորհրդային և ռուս դիվանագետ։ 2-րդ դասի արտակարգ և լիազոր դեսպանորդ (1994 թվականի դեկտեմբերի 5)։


== Կենսագրություն ==
1968 թվականին ավարտել է ԽՍՀՄ արտաքին գործերի նախարարության Մոսկվայի Լոմոնոսովի անվան պետական համալսարանը։ Տիրապետում է ամհարերենին և անգլերենին։
1971 թվականից զբաղվում է դիվանագիտական գործունեությամբ։

1995 թվականի մայիսի 12-ից մինչև 1999 թվականի մայիսի 5-ը Էրիթրեայում եղել է Ռուսաստանի Դաշնության արտակարգ և լիազոր դեսպան։
1999 թվականից մինչև 2005 թվականը եղել է Ռուսաստանի Դաշնության արտաքին գործերի նախարարության ԱՊՀ երկրների երրորդ դեպարտամենտի բաժնի պետ, տնօրենի տեղակալ։
2005 թվականի հոկտեմբերից մինչև 2007 թվականի նոյեմբերը Ալմա-Աթայում եղել է Ռուսաստանի Դաշնության գլխավոր հյուպատոսը։


== Անձնական կյանք ==
Ամուսնացած է, ունի մեկ որդի։


== Դիվանագիտական աստիճան ==
2-րդ դասի արտակարգ և լիազոր դեսպանորդ (1994 թվականի դեկտեմբերի 5)


== Ծանոթագրություններ ==
Մայբորոդովսկի գյուղական խորհուրդ (Կրեմենչուգսկի շրջան)

Մայբորոդովսկի գյուղական խորհուրդ  (ուկրաիներեն՝ Майбородівська сільська рада), Ուկրաինայի Պոլտավայի մարզի Կրեմենչուգսկի շրջանում։
2001 թվականի տվյալներով Մայբորոդովսկի գյուղական խորհրդում բնակվում էր 1035 մարդ։ Խորհրդում կա 3 բնակավայր։ 


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Վարան Դյումերիլի

Վարան Դյումերիլի (լատ.՝ Varanus dumerilii), մողեսների տեսակ վարանների ընտանիքից։ Տեսակային անվանումը տրվել է հայտնի ֆրանսիացի բնագետ Անդրե-Մարի Դյումերիլի պատվին։


== Նկարագրությունը ==
Դյումերիլի վարանը հասնում է ամենաշատը 130 սմ երկարության և 1 կգ քաշի։ Մարմնի գունավորումը մուգ շագանակագույն է՝ դժվար տեսանելի, խառը դասավորված գծերով։ Երիտասարդ առանձնյակները մեջքին ունեն դեղին բծեր և նարնջագույն գլուխ։ 8 շաբաթ հետո նրանք գունափոխվում են։
Տեսակը բնակվում է Հարավարևելյան Ասիայի արևադարձային անտառներում։ Հանդիպում են Մյանմայի և Թայլանդի հարավում, Մալազիայում և Ինդոնեզիայի Կալիմատան ու Սումատրա կղզիներում։
Վարանն ակտիվ է օրվա լուսային ժամերին, լավ լողում է և ցատկոտում ծառերի վրա։ Նա սնվում է խեցգետիններով։


== Ծանոթագրություններ ==


== Արտաքին հղումներ ==
Photo of  Dumeril's Monitor at Whozoo.org
Ալեսանդրո Սաֆինա

Ալեսանդրո Սաֆինա (իտալերեն՝ Alessandro Safína, հոկտեմբերի 14, 1963(1963-10-14), Սիենա, Տոսկանա, Իտալիա), իտալացի օպերային և էստրադային երգիչ (տենոր)։
Ներկայումս հանդես է գալիս «օպերային ռոք» ժանրում։ Ելույթներ է ունեցել աշխարհի ամենահեղինակավոր համերգասրահներում։ Նրա կատարումները հնչում են «Կնքահայրը» ֆիլմում, «Կլոն» հեռուստասերիալում։ 2011 թվականի սեպտեմբերի 29-ին համերգային ծրագրով հանդես է եկել Երևանում։


== Սկավառակագրություն ==


=== Սոլո ձայնասկավառակներ ===
Insieme A Te (1999, առաջին ձայնասկավառակ)
Insieme A Te (2001, վերաթողարկում)
Junto A Ti (2001, Insieme A Te ձայնասկավառակի իսպանալեզու տարբերակ)
Alessandro Safina (2001, վերաթողարկում)
Alessandro Safina (2001, վերաթողարկում, ավելացվել է բոնուս-երգ)
Insieme A Te (2002, թողարկվել է միայն Իտալիայում)
Musica Di Te (2003)
Sognami (2007)


=== Սինգլներ ===
«La Sete Di Vivere» (1999)
«Luna» (2000)
«Aria E Memoria» (2001)
«Life Goes On» (duet with Petra Berger, 2007)


=== Մաքսի-սինգլներ ===
«Luna» (2000)
«Insieme A Te» (2001, թողարկվել է Նիդերլանդներում)
«Aria E Memoria» (2001)


=== Համերգներ և DVD ===
Live In Italy «Only You», 2001 (համերգը ձայնագրվել է El Greco հունական ամֆիթատրոնում Թաորմինում)։


== Ծանոթագրություններ ==


== Արտաքին հղումներ ==
Պաշտոնական կայք
Ալեսանդրո Սաֆինայի պաշտոնական էջը Ֆեյսբուքում
Պաշտոնական ֆան ակումբ
Ալեսանդրո սաֆինայի երգերի թարգմանությունը ռուսերեն
Յունգֆրաու

Յունգֆրաու (գերմ.՝ Jungfrau), Շվեյցարիայի ամենահայտնի լեռնագագաթներից մեկը; Բարձրությունը ծովի մակերևույթից 4158 մետր է։ Այդ ցուցանիշով երրորդ տեղն է գրավում Բեռնյան Ալպերում և Այգեր (գերմ.՝ Eiger) ու  Մյոնխ (գերմ.՝ Mönch) սարերի հետ կազմավորում է լեռնագագաթային նշանավոր եռյակը։


== Հակիրճ տեղեկատվություն ==
2001 թվականի դեկտեմբերի 13-ին Յունգֆրաու-Ալեչ-Բիչհորնի կազմում Յունգֆրաու լեռը ներառվել է ՅՈՒՆԵՍԿՕ-ի Համաշխարհային ժառանգության ցանկում՝ դառնալով Ալպյան լեռներում առաջին բնական օբյեկտը, որ ընդգրկվել է այդ ցանկում։
Լեռան անվանումն առնչվում է նրա ստորոտից ոչ հեռու գտնվող կուսանոցի ինտերլակենցի միանձնուհիների հետ (Յունգֆրաու՝ գերմաներենից բառացի թարգմանած՝ նշանակում է կույս աղջիկ, օրիորդ)։ Այդ անվանումով լեռն առաջին անգամ նշվել է 1577 թվականի տոպոգրաֆիկ քարտեզներից մեկում։ Դեպի Յունգֆրաուի գագաթ առաջին վերելքն իրականացրել են շվեյցարացիներ Յոհան Ռուդոլֆն ու Հիերոնիմ Մայերը՝ ուղեկցորդներ Յոզեֆ Բորտիսի և Ալոիս Ֆոլկերի հետ (ընդ որում՝ բարձրացել են Գրիմզելի կողմից)։ Այդ ժամանակից ի վեր ժողովրդի մեջ սարը երբեմն կատակով անվանում են Տիկին Մայեր։
1896-ից մինչև 1912 թվականը այստեղ կառուցվել է «Յունգֆրաու» երկաթուղին, որ ամենաբարձրադիրն է Եվրոպայում։ Եվ նրա վերջին կայարանը՝ «Եվրոպայի գագաթ» անվանումով, ամենաբարձրադիր կայարանն է մայրցամաքում։ Սարի վրա գտնվող աստղադիտարանի ու օդերևութաբանական կայանի դիտահարթակներից հիասքանչ տեսարան է բացվում՝ ընդգրկելով Եվրոպայի ամենաերկար սառցադաշտը՝ 24 կիլոմետր երկարություն ունեցող Ալեչը և Թուն լճի շուրջը սփռված հովիտը։ Հանրահայտ տեսարժան վայրերից է նաև Յունգֆրաուի սառցապալատը, որ գտնվում է Ալեչ սառցադաշտից 20 մետր ցած, ունի շուրջ 1000 քառակուսի մետր մակերես և սառույցից պատրաստված բազմաթիվ ուշագրավ ցուցանմուշներ։
Լեռան ստորոտին գտնվող Վենգեն գյուղը, մերձակա Մյուռենի, Գրինդելվալդի ու Լաուտերբրունենի հետ կազմավորում է լեռնադահուկային համբավավոր մի շրջան՝ Յունգֆրաու թոփ ռեգիոն անվանումով։


== Գրականություն ==
«Юнгфрау»։ Բրոքհաուզի և Եֆրոնի հանրագիտական բառարան: 86 հատոր (82 հատոր և 4 լրացուցիչ հատորներ)։ Սանկտ Պետերբուրգ։ 1890–1907 
Daniel Anker: Jungfrau. Zauberberg der Männer (= Bergmonographie. 1). AS Verlag, Zürich 1996, ISBN 3-905111-08-X.
Peter Brunner: Jungfrau. 200 Jahre Jungfraugipfel. 125 Jahre Bergführerverein Lauterbrunnen. 100 Jahre SAC-Sektion Lauterbrunnen. Schlaefli & Maurer, Interlaken 2010, ISBN 978-3-85884-085-1.
Alphonse Daudet: Tartarin in den Alpen. Die Besteigung der Jungfrau und andere Heldentaten. AS Verlag, Zürich 2011, ISBN 978-3-909111-85-5.
Helmut Dumler, Willi P. Burkhardt: Viertausender der Alpen. 12., aktualisierte Auflage. Bergverlag Rother, München 2001, ISBN 3-7633-7427-2.


== Պատկերասրահ ==

		
		
		
		
		
		
		


== Ծանոթագրություններ ==


== Արտաքին հղումներ ==
Сайт Всемирного наследия ЮНЕСКО — региона Юнгфрау-Алеч(գերմ.)(անգլ.)
Сайт региона Юнгфрау(գերմ.)(անգլ.)(ֆր.)
Live Panoramakameras Junfraujoch/ Веб-камера Archived 2012-02-04 at the Wayback Machine.
С. М. Бобровников. Радуга над Юнгфрау — высокогорная обсерватория Сфинкс Archived 2015-04-01 at the Wayback Machine.
ՀՀ ԳԱԱ հիդրոէկոլոգիայի և ձկնաբանության ինստիտուտ

ՀՀ ԳԱԱ հիդրոէկոլոգիայի և ձկնաբանության ինստիտուտ, ինստիտուտ Հայաստանում։
Կազմակերպվել է 1991 թվականին՝ Սևանի ջրակենսաբանական կայանի (1936) հիման վրա (1923-1936 թվականներին՝ Սևանի ձկնաբուծական կայան)։
Հիմնական խնդիրներն են Սևանա լճի ջրաէկոլոգիական հետազոտությունները՝ ջրաֆիզիկական, ջրաքիմիական, ջրակենսաբանական՝ ներառյալ միկրոօրգանիզմների, ջրային բույսերի, նախակենդանիների, անողնաշարավորների, ձկների զարգացման օրինաչափությունների ուսումնասիրությունները, լճի բնական պաշարների պահպանումը և օգտագործումը, լճի վրա ջրհավաք ավազանի ազդեցության գնահատումը և լճային համակարգի մեջ բաղադրիչների մաթեմատիկական մոդելավորումը։
Ունի ջրակենսաբանության, ձկնաբանության և ջրաէկոլոգիայի բաժիններ։
Ինստիտուտում մշակվել և հիմնավորվել են Սևանա լճի էվտրոֆացումը (ջրային ավազանում օրգանական նյութի ավելացումը և ջրի «ծաղկումը») կանխող միջոցառումներ։ ՀՀ բարձրադիր ջրամբարներում (Արփի լճի, Ապարանի, Մանթաշի) գիտականորեն հիմնավորվել է ձկների կլիմայավարժեցման հարցը։
Ստեղծվել է Սևանա լճի և նրա մեջ թափվող գետերի 1900-2005 թվականների ժամանակահատվածի ջրաբանական, ջրաֆիզիկական, ջրաքիմիական, ջրակենսաբանական տվյալների բանկ։ Աշխատանքներ են կատարվում ՀՀ խոշոր ջրային էկոհամակարգերի համանման բանկերի ստեղծման ուղղությամբ։
Կան-6

Կան-6 (ֆր.՝ Canton de Caen-6), Ֆրանսիայի կանտոն է, գտնվում է Ներքին Նորմանդիա շրջանում։ Կալվադոս դեպարտամենտի կանտոնն է։ Մտնում է Կան օկրուգի մեջ։ Համաձայն 2006 թվականի մարդահամարի կանտոնի բնակչությունը 14590 մարդ էր։Կանտոնի համարը 1442 է։ Կան-6-րդ կանտոն կանտոնում կա 2 կոմունա, որոնցից ամենամեծը Կան 6-րդ կանտոն կոմունան է։


== Տես նաև ==
Ֆրանսիայի կոմունաներ
Ֆրանսիայի օկրուգներ


== Ծանոթագրություններ ==


== Արտաքին հղումներ ==
Վիճակագրության ազգային կոմիտե Archived 2007-06-29 at the Wayback Machine. (ֆր.)
Ջոշ Հենդերսոն

Ջոշ Բերեթ Հենդերսոն (անգլ.՝ Joshua Baret Henderson, հոկտեմբերի 25, 1981(1981-10-25), Դալաս, Տեխաս), ամերիկացի դերասան և երաժիշտ։ Սկզբնական շրջանում եղել է «Scene 23» խմբի անդամ։
Խմբի փլուզումից հետո զբաղվել է դերասանական արվեստով և հայտնիություն է ձեռք բերել «Հուսահատ տնտեսուհիները» հեռուստասերիալում՝ Օստինի դերակատարմամաբ (2006-2007)։


== Կենսագրություն ==
Ջոշ Հենդերսոնը ծնվել է Ամերիկայի Միացյալ Նահանգների Տեխաս նահանգի Դալաս քաղաքում։ Նրա մայրը եղել է Ջերոն Լի Հենդերսոնը։ Ջոշ Հենդերսոնն ի ծնե ունեցել է հետերոքրոմիա՝ հիվանդություն, որն արտահայտվում է աջ կամ ձախ աչքի ծիածանաթաղանթի տարբեր գույներով։ Նրա ձախ աչքը կանաչ է, իսկ աջը՝ կապույտ։
Առաջին քայլերը կատարել է «Scene 23» երաժշտական խմբում։ 2006 թվականին խաղացել է «Քայլ առաջ» երիտասարդական երաժշտական մելոդրամայում, որից հետո նաև «Հուսահատ տնտեսուհիները» հեռուստասերիալում, որպես գլխավոր դերակատար։
2008 թվականին «90210. նոր սերունդ» ֆիլմում մարմնավորել է շահախարդախի։ 2011 թվականի փետրվարին եղել է ամերիկյան «Դելաս» հեռուստասերիալի գլխավոր դերակատարը։


== Ֆիլմագրություն ==


=== Կինո ===


=== Հեռուստասերիալ ===


=== Музыкальные клипы ===


== Ծանոթագրություններ ==
Հենրիխ Ֆոգտ

Հենրիխ Ֆոգտ (գերմ.՝ Heinrich Vogt, հոկտեմբերի 5, 1890(1890-10-05), Գաու-Ալգեսհայմ, Gau-Algesheim, Մայնց Բինգեն, Ռայնլանդ Պֆալց - հունվարի 23, 1968(1968-01-23), Հայդելբերգ, Բադեն-Վյուրթեմբերգ, Գերմանիայի Ֆեդերատիվ Հանրապետություն), գերմանացի աստղագետ, աշխատել է Հայդելբերգ-Կյոնիգշտուլի աստղադիտարանում։


== Կենսագրություն ==
Հենրիխ Ֆոգտը ծնվել է ֆերմերական Ֆիլիպ և Մագարետ Ֆոգտերի ընտանիքում1911 թվականին, Մանցում դպրոցը ավարտելուց հետո, Ֆոգտը ընդունվեց Հայդելբերգի համալսարան ուսանելու աստղագիտություն, մաթեմատիկա և ֆիզիկա, Մաքս Վոլֆի ղեկավարության տակ։ Նրա ուսումը ընդհատվեց Առաջին համաշխարհային պատերազմի պատճառով, սակայն հետագայում նա շարունակեց իր գիտական կարիերան և ստացավ դոկտորական կոչում 1919 թվականին։ Նրա դոկտորական աշխատությունը կոչվում էր «Ալգոլի փոփոխականի տեսության մասին»։ 1921 թվականին նա հրատարակեց «Պերսեոսի h և χ քլաստերների ֆոտոմետրիկ ուսումնասիրությունները և պայծառության չափումները»։
Հենրիխ Ֆոգտը ամուսնացած է եղել Մարգարետ Բրաունի հետ և ունեցել է մեկ որդի և մեկ դուստր։


== Աշխատամնքը և ակադեմիկական նշանակումները ==
1926 թվականին Ֆոգտը նշանակվեց որպես պրոֆեսոր Հայդելբերգի համալսարանում, ինչպես նաև գլխավոր դիտարկող Հայդելբերգի լանդային աստղադիտարանում։ 1929-ին նա նշանակվեց պրոֆեսոր Ենայի համալսարանում որպես Ենայի աստղադիտարանի տնօրեն։
1931 թվականին նա դարձավ Նացիստական կուսակցության անդամ և ընտրվեց որպես այս կուսակցության ղեկավար իր համալսարանում։ 1933 թվականին Ֆոգտը ներգրավվեց Գրոհային ջոկատների կազմի մեջ, որը Նացիստական կուսակցության կիսառազմականացված թևն էր, ստանալով Օբերշտուրմանֆյուրերի կոչում։
1933 թվականին Ֆոգտը փոխարինեց Մաքս Վոլֆին Հայդելբերգի համալսարանի պրոֆեսորի և Հայդելբերգի լանդային աստղադիտարանի տնօրենի պաշտոնում։ 1945 թվականին նա թողեց աստղադիտարանի տնօրենի պաշտոնը, սակայն շարունակեց դասախոսական աշխատանքը մինչև 1957 թվականին թոշակի անցնելը։ Նա ավելի շատացրեց ուսուցողական գործունեությունը և սկսեց գրել աստղագիտության և կոսմոլոգիայի մասին հանրամատչելի գրքեր։


== Նվաճումները ==
Հենրիխ Ֆոգտը և Հենրի Ռասելը իրարից անկախ հայտնաբերել են Ֆոգտ-Ռասելի թեորեմը։ 1912 թվականի դեկտեմբերի 9-ին Ֆոգտը հայտնաբերել է (735) Մարգհաննա աստերոիդը, որը նա անվանել է իր մոր և բարեկամուհու պատվին։


== Ծանոթագրություններ ==


== Արտաքին հղումներ ==
Աշտիներեն

Աշտիներեն, աշտինների լեզուն, դվարգանյան լեզուներիից մեկը։ Շատերը տեաղփոխվել են Ռուսաստանի եվրոպական հատվածի հարավային քաղաքներ։ Լեզվակիրների թիվը մոտավորապես 2000 է։ Տարածված են Դաղստանի Աշտի գյուղում։
Եթե Լյուսին ընկնի

«Եթե Լյուսին ընկնի» (անգլ.՝ If Lucy Fell), 1996 թվականի ամերիկյան ռոմանտիկ կատակերգություն։ Գլխավոր դերերում Սառա Ջեսիկա Փարկերը Բեն Սթիլերն են։


== Սյուժե ==
Ջոն և Լյուսին լավագույն ընկերներ են։ Նրանք ապրում են Մանհեթենում, մի փոքրիկ բնակարանում։ Լյուսին շուտով կդառնա երեսուն տարեկան, բայց իր կյանքում դեռ իրական սեր չի ունեցել։ Իսկ Ջոն սիրահարված է Ջեյնին։ Լյուսին որոշում է մահացու համաձայնագիր կնքել Ջոյի հետ. եթե նրանք չգտնեն իրական սեր մինչև Լյուսիի ծննդյան օրը, նրանք պիտի նետվեն Բրուքլինի կամուրջից։


== Ընդունելություն ==
«Եթե Լյուսին ընկնի» ֆիլմը ստացել է առավելապես բացասական կարծիքներ քննադատների կողմից։ Այն վաստակել է 18% ռեյտինգ Rotten Tomatoes կայքում 28 ակնարկի հիման վրա։


== Դերերում ==
Սառա Ջեսիկա Փարկեր - Լյուսի Ակերման
Էրիկ Շեֆֆեր - Ջո
Բեն Սթիլեր - Բվիկ Էլիաս
Էլ Մակֆերսոն - Ջեյն
Ջեյմս Ռեբհորն - Սայմոն Ակերման
Դեվիդ Թորնթոն - Թեդ
Բիլ Սեյջ - Դիկ
Դոմինիկ Կյանեզե - Էլ
Սքարլեթ Յոհանսոն - Էմիլի
Մայքլ Սթորմս - Սեմ
Ջեյսոն Մայերս - Բիլլի
Էմիլի Հարթ - Էդդի


== Հետաքրքիր փաստեր ==
Ֆիլմի նկարահանումները անցել են 1995 թվականի փետրվարից մարտ ամիսներին Նյու Յորքում, այդ թվում Բրուքլինի կամուրջում
Ֆիլմի կարգածոսն է՝ «A comedy for the romantically challenged»
Մինչև 17 տարեկան երեխաների ֆիլմը դիտելու դեպքում ծնողների ներկայությունը պարտադիր է
Էմիլի Հարթի համար, ով խաղաց Էդդիի դերը, ֆիլմը դեբյուտ էր


== Ծանոթագրություններ ==


== Արտաքին հղումներ ==
«Եթե Լյուսին ընկնի» Internet Movie Database կայքում
«Եթե Լյուսին ընկնի» Kinofilms կայքում
Անտոնիո Ձանարդի Լանդի

Անտոնիո Ձանարդի Լանդի (իտալերեն՝ Antonio Zanardi Landi; մայիսի 24, 1950(1950-05-24), Ուդինե, Իտալիա), իտալացի դիվանագետ։


== Կենսագրություն ==
1974 թվականին ավարտել է Պադուանի համալսարանի իրավաբանական ֆակուլտետը։
1974 թվականին աշխատել է FIAT S.p.A. ավտոմոբիլային բաժնում։
1978 թվականին դիվանագիտական ծառայության է անցել՝ հանրապետության արարողակարգի դեպարտամենտ նշանակվելով։
1978-1979 թվականներին սովորել է Փարիզի (ֆրանսիա) բարձրագույն դպրոցում։
1981 թվականից աշխատել է Իտալիայի ԱԳՆ գլխավոր քարտուղարությունում։
1982 թվականից՝  Կանադայում (Օտտավա) Իտալիայի դեսպանատան առաջին քարտուղար։
1984-1987 թվականներին՝ Թեհրանում Իտալիայի հյուպատոս (Իրան)։ Իրան-իրաքյան պատերազմի ժամանակ կազմակերպել է բոլոր իտալացի քաղաքացիների տարհանումը Իրանի մայրաքաղաքից։
1987 թվականից՝ Մեծ Բրիտանիայում (Լոնդոն) Իտալիայի դեսպանատան մամուլի և տեղեկատվության հարցերով խորհրդական։
1989-1992 թվականներին աշխատել է Իտալիայի ԱԳՆ կենտրոնական բաժնում։
1992 թվականից՝ Սուրբ Աթոռում Իտալիայի դեսպանության խորհրդական։
1994 թվականից՝ իտալական աշխարհաքաղաքական «Լիմես» ամսագրի գիտական խորհրդի անդամ».
1996 թվականին՝ դուրս է բերվել նահանգից և աշխատանքի է ուղարկվել Ֆյեզոլի Եվրոպական Համալսարան, որպես գլխավոր քարտուղար։
2000 թվականից Իտալիայի արտաքին գործերի նախարարի կաբինետի աշխատակից, խորհրդարանի հետ հարաբերությունները համակարգելու պարտականություններով։
2002 թվականից Իտալիայի ԱԳՆ գլխավոր քարտուղարության համակարգող խմբի ղեկավար։
2004 թվականից՝ Սերբիայում և Չեռնոգորիայում (Բելգրադ) Իտալիայի արտակարգ և լիազոր դեսպան։
2006 թվականին կատարել է Իտալիայի ԱԳՆ գլխավոր քարտուղարի տեղակալի պարտականությունները։
2010 թվականից Ռուսաստանի Դաշնությունում (Մոսկվա) և համատեղության կարգով Թուրքմենստանում Իտալիայի արտակարգ և լիազոր դեսպան։
2011 թվականի փետրվարի 8-ին իր հավատարմագրերն է հանձնել Ռուսաստանի Դաշնության նախագահ Դմիտրի Անատոլիի Մեդվեդևին։
2013 թվականի հունիսի 2-ին նշանակվել է Իտալիայի Հանրապետության նախագահի դիվանագիտական խորհրդական։ Խորհրդականի գործառույթները պետք է սկսեին իրականացնել Մոսկվայում նրա դիվանագիտական առաքելության ավարտից հետո։


== Ընտանիք ==

Ունի երեք երեխա՝ Պետրո, Բենեդետտա և Կատերինա։


== Զինվորական կոչում ==
Ցամաքային ուժերի պահեստազորի կրտսեր լեյտենանտ։


== Ծանոթագրություններ ==


== Արտաքին հղումներ ==
Биография на сайте Посольства Италии в России
Nuove nomine: Ambasciatore Antonio Zanardi Landi a Mosca(չաշխատող հղում)(իտալ.)
L’ambasciatore D’Italia presso la Santa S.E. Antonio Zanardi Landi a Spoleto(իտալ.)
Nuovi incarichi al Ministero degli Esteri(իտալ.)
(1972) Յի Քսինգ

(1972) Յի Քսինգ (անգլ.՝ Yi Xing), աստերոիդ աստերոիդների հիմնական գոտում։ Հայտնաբերվել է 1964 թվականի նոյեմբերի 9-ին Մանուշակագույն լեռան աստղադիտարանի կողմից Նանկինում։
Միջին հեռավորությունը Արեգակից կազմում է 2,419331 ա. մ., առավելագույնը մոտենում է 2,0166 ա. մ. հեռավորության վրա և հեռանում 2,822 ա. մ.։ Արեգակի շուրջ մեկ ամբողջական պտույտ է կատարում 1374,49 երկրային օրվա ընթացքում, իր ուղեծրով շարժվելով միջինում 0,261915 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,13° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1972) Յի Քսինգ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Էսբյերգ (կոմունա)

Էսբյերգ (դան․՝ Esbjerg Kommune), դանիական կոմունա Հարավային Դանիա մարզի կազմում։ Տարածքը՝ 752,67 կմ², ինչը կազմում է Դանիայի մակերեսի 1,75 %-ը՝ առանց Գրենլանդիայի և Ֆարերյան կղզիների։ 2008 թվականի հունվարի 1-ի տվյալներով բնակչության թիվը 114244 մարդ է (տղամարդիկ՝ 57047, կանայք՝ 57197, օտարերկրացիները՝ 5302)։


== Պատմություն ==
Կոմունան ձևավորվել է 2007 թվականին հետևյալ կոմունաների միացումից.

Բրամինգ (Bramming)
Էսբյերգ (Esbjerg)
Ռիբե (Ribe)


== Երկաթուղային կայարաններ ==


== Պատկերասրահ ==


== Արտաքին հղումներ ==
Էսբյերգը borger.dk-ում(չաշխատող հղում)(դան.)
Պաշտոնական կայք Archived 2014-12-18 at the Wayback Machine.
(9464) 1998 HL117

(9464) 1998 HL117, աստերոիդ աստերոիդների հիմնական գոտում։ Հայտնաբերվել է 1998 թվականի ապրիլի 23-ին ԼԻՆԵԱՐ ծրագրի կողմից Սոկոռոյում։
Միջին հեռավորությունը Արեգակից կազմում է 2,857817 ա. մ., առավելագույնը մոտենում է 1,9983 ա. մ. հեռավորության վրա և հեռանում 3,7173 ա. մ.։ Արեգակի շուրջ մեկ ամբողջական պտույտ է կատարում 1764,61 երկրային օրվա ընթացքում, իր ուղեծրով շարժվելով միջինում 0,204011 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 7,98° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9464) 1998 HL117 աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ռևյու

Ռևյու (ֆր.՝ revue - բառացի՝ տեսություն), թատերական ներկայացում, որն իր մեջ միավորում է օպերայի, բալետի, կաբարե և վարիետե թատրոնների գծեր։
Ռևյուի ազդեցությամբ առաջացել է օպերետի հատուկ տարատեսակը՝ ռևյու օպերետը։ Ռևյուն ձևավորվել է 1830-ական թվականներին, Փարիզում։ 19-րդ դարի վերջին 20-րդ դարի սկզբին, բացի Ֆրանսիայից, Ռևյուները մեծ տարածում են գտել նաև Բելգիայում, Նիդերլանդներում, Մեծ Բրիտանիայում։
ԱՄՆ-ում եվրոպական նմուշների ազդեցությամբ ծագել է ժանրի ամերիկյան տարատեսակը «շոու» (show, բառացի՝ ներկայացում) անվամբ։ Ռևյուն սովորաբար բեմադրվում է մյուզիկհոլում։


== Գրականություն ==
Wolfgang Jansen։ Glanzrevuen der Zwanziger Jahre. Stätten der Geschichte Berlins, Band 25. Hentrich, Berlin 1987, ISBN 3-926175-34-6.


== Արտաքին հղումներ ==
«Revue»։ Theatre & Performance։ Victoria and Albert Museum։ Արխիվացված է օրիգինալից 2011-04-13-ին։ Վերցված է 2011-03-24
Սան Դեմետրիո նե Վեստինի

Սան Դեմետրիո նե Վեստինի (իտալերեն՝ San Demetrio ne' Vestini), կոմունա Իտալիայում, գտնվում է Աբրուցո մարզի Լ'Աքվիլա գավառում։
Բնակչությունը կազմում է 1755 մարդ (2008 թվականի տվյալներով)։ Խտությունը՝ 104 մարդ/կմ²։ Տարածքը՝ 16 կմ²։ Փոստային ինդեքս՝ 67028։ Հեռախոսային կոդ՝ 0862։
Բնակավայրի հովանավորն է համարվում սուրբ Սան Դեմետրիոն։


== Ժողովրդագրություն ==
Բնակչության թվաքանակի փոփոխությունները.


== Արտաքին հղումներ ==
http://www.sandemetrio.net/home.html Archived 2009-04-17 at the Wayback Machine.
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Օիտա

Օիտա (ճապ.՝ 大分市 Օիտա-սի), կենտրոնական քաղաք Ճապոնիայում, Օիտայի պրեֆեկտուրայի վարչական կենտրոն։ Գտնվում է Կյուսյու կղզում, Ներքին Ճապոնական ծովի հարավարևմուտյան մասում։
Քաղաքի մակերեսը կազմում է 501,28 կմ², բնակչությունը՝ 477 593 (2014 թվականի օգոստոսի 1-ի տվյալներով), խտությունը՝ 952,75 մարդ/կմ²։


== Պատմություն ==
Քազաքի հին անունը Ֆունաի է (ճապ.՝ 府内)։ Սինգոկու ժամանակաշրջանում (15-16-րդ դարեր) Ֆունային դարձել է հիմնական նավակայանը, որի միջոցով Պորտուգալիան և Մին դինաստիան (Չինաստան) առևտուր էին անում։ Մարզը վերահսկող Օտոմո Սորին Դայմյոնը ընդունեց քրիստոնեությունը և դարձավ առաջինը, ով սկսեց կղզիների վրա տարածել արևմտյան ավանդույթներն ու մշակույթը։ Հենց Ֆունաիում էր կառուցվել Ճապոնիայի առաջին հիվանդանոցը եվրոպական ոճով և ստեղծվել առաջին ճապոնական երգչախումբը։


== Տեսարժան վայրեր ==

Քաղաքը շրջապատված է լեռնային սարահարթերով, ծովամերձ գյուղերով և Օնսեն հիդրոթերմալ հանքավայրերով։ Տակասակի (ճապ.՝ 高崎山) լեռները հայտնի են նրանով, որ այստեղ բնակվում են ճապոնական վայրի մակակներ։ Օիտան հավանական է հանդիսանում է միակ տեղը, որտեղ զարգացած է ասեղնատամ ընտանիքի ձկների որսորդությունը։
Քաղաքի ամենագլխավոր տեսարժան վայրերից է «Ծովային դղյակ» օվկիանավազանը, որը նաև անվանում են «Ումի տամագո» (ծովային ձվեր)։ Մեծ իրադարձությունների մեծամասնությունը անց է կացվում Օիտի մարզադաշտում։ Քաղաքի կենտրոնում հիմնականում տեղակայված են տարբեր տեսակի առևտրային խանութներ։
Քաղաքում է կառուցված աշխարհի ամենախոշոր գմբեթային ծածկով մարզադաշտը (նրա թռիչքը կազմում է 274 մետր, ծածկում է 43․000 հանդիսականների նստատեղեր)։


== Քույր քաղաքներ ==
 Պորտուգալիա, Ավեյրու
 Չինաստան, Ուհան
 Տեխաս, Օստին
 Չինաստան, Գուանչժոու
 Վենեսուելա, Սան Քրիստոբալ
 Բրազիլիա, Վիկտորիա


== Ծանոթագրություններ ==


== Արտաքին հղումներ ==
Պաշտոնական կայք(ճապոներեն)
Օիտի համալսարանի կայք(անգլ.)
Գրիգոր Եղիկյան

Անվան այլ կիրառումների համար տե՛ս՝ Գրիգոր Եղիկյան (այլ կիրառումներ)Գրիգոր Կարապետի Եղիկյան (մարտի 24, 1923(1923-03-24), Երևան, Հայկական ԽՍՀ, ԱԽՖՍՀ, ԽՍՀՄ), հայ բանաստեղծ, մանկագիր, ՀՀ Գրողների միության անդամ 1973 թվականից։


== Կենսագրություն ==
Գրիգոր Եղիկյանը 1951 թվականին ավարտել է Երևանի բժշկական տեխնիկումը։ 1937-1942 թվականներին աշխատել է Երևանի №2 տպարանում։ 1942-1945 թվականներին ծառայել է խորհրդային բանակում, մասնակցել Երկրորդ համաշխարհային պատերազմի Արևելյան ռազմաճակատի («Հայրենական մեծ պատերազմ», 1941-1945) գործողություններին։ 1945-1967 թվականներին տեխնիկական խմբագիր էր «Առողջապահություն» ամսագրում։ 1967 թվականից աշխատել է որպես պոլիգրաֆիստ Երևանի թղթի-ստվարաթղթի ֆաբրիկայում։ Պարգևատրվել է «Հայրենական պատերազմի» առաջին աստիճանի շքանշանով։
Գրել է միայն մանուկների համար։ Առաջին ժողովածուն՝ «Իմ գառնուկը», լույս է տեսել 1960 թվականին։ Առանձին բանաստեղծություններ թարգմանվել են ռուսերեն։
Մահացել է 1998 թվականի մարտի 1-ին, Երևանում։


== Երկեր ==
Իմ գառնուկը, 1960 թ
Գաթա թխեմ, 1961 թ
Կիկլիկո, 1964 թ
Քաջ Շլդիկը, 1967 թ
Արդարադատ մահակը, 1971 թ
Զանգակներ, 1974 թ
Կռվարար Շլդիկը, 1975 թ
Ուրախ բակեր, տխուր սագեր (բանաստեղծություններ), 1980 թ
Ծիածան (բանաստեղծությունների ժողովածու)
Պատժված փղիկը (բանաստեղծություններ, հեքիաթներ)


== Աղբյուրներ ==
Հայկ Խաչատրյան (1986)։ Գրական տեղեկատու։ Երևան: «Սովետական գրող»։ էջ էջ 159
Վուաեն

Վուաեն (ֆր.՝ Voyennes), համայնք Ֆրանսիայի Պիկարդիա մարզի Սոմ գավառում։
Բնակչությունը 2006 թվականի դրությամբ կազմում է 608 մարդ, բնակչության խտությունը` 68.55 մարդ/կմ²։ Բնակավայրը զբաղեցնում է 8.87 կմ² տարածք։


== Աշխարհագրություն ==
Գտնվում է Փարիզ քաղաքից 115 կմ հյուսիս-արևելք, Ամյեն քաղաքից 55 կմ արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 373 աշխատունակ (15-64 տարեկան) բնակիչ, որոնցից ակտիվ էին 256-ը, իսկ ոչ ակտիվները` 117։ Ակտիվության ցուցանիշը կազմում է 68,6 %։ 256 աշխատունակ մարդկանցից աշխատել է 219 անձ (125 տղամարդ և 94 կին)։ Գործազուրկ են եղել 37 անձ (17 տղամարդ և 20 կին)։ 117 անաշխատունակներից 20-ը եղել են աշակերտներ կամ ուսանողներ, 52-ը` թոշակառուներ, իսկ 45-ը չեն աշխատել տարբեր պատճառներով։


== Տես նաև ==
Սոմ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
All of the Stars

«All of the Stars», բրիտանացի կատարող Էդ Շիրանի երգը, որը մտավ «Աստղերն են մեղավոր» ֆիլմի սաունդթրեքի մեջ և դարձավ սաունդթրեքի ալբոմի առաջին երգը։ Ստեղծագործությունը նաև մտավ Շիրանի «x» ալբոմ որպես բոնուս-թրեք։
«Աստղերն են մեղավոր» ֆիլմում երգը հայտնվեց եզրափակիչ տիտրերում։
«All of the Stars» տեսահոլովակի պրեմիերան կայացավ 2014 թվականի մայիսի 9-ին, YouTube-ում։ Վիդեոշարք մտան աջակցության խոսքեր՝ ուղարկված երկրպագուների կողմից։


== Հորիզոնականը հիթ-շքերթներում ==


== Ծանոթագրություններ ==
Հատուկ կազմակերպություն (Թուրքիա)

Հատուկ կազմակերպություն (օսման.՝ تشکیلات مخصوصه, Թեշքիլաթ-ը մահսուսե), Օսմանյան կայսրության զինված ուժերի ստորաբաժանում, որը զբաղվել է հակահետախուզությամբ։ Ենթարկվում էր ռազմական նախարարին։ «Հատուկ կազմակերպությունը» Թուրքիայի Ազգային անվտանգության ծառայության նախակարապետն էր (թուրքերեն՝ Milli Emniyet Hizmeti)։ Հատուկ կազմակերպության հիմնական նպատակներն էին Հայոց ցեղասպանության կազմակերպումը, արաբական ազգայնամոլության և անջատողականության ճնշումը, ինչպես նաև Օսմանյան կայսրության սահմաններում արևմտյան իմպերիալիզմի ազդեցության վերացումը։ Հատուկ կազմակերպությունում հաշվվում էր մինչև 34 000 անդամ և զգալիորեն կազմված էր «չեթեսներից»՝ բանտերից ազատված հանցագործներից, որոնք անմիջականորեն ենթարկվում էին Թալեաթին։


== Պատմություն ==
Երիտթուրքերի պարագլուխներից մեկը՝ Էնվեր փաշան, «Հատուկ կազմակերպությունը» հիմնեց 1913 թվականի նոյեմբերի 17-ին Մեծ Բրիտանիայի դեսպան Սթարթֆորթ Քաննինգի խորհրդով։ Ծառայության առաջին ղեկավար դարձավ Գյումուրջինյան զորքերի նախկին հրամանատար Սուլեյման Ասքերին։ Իր գոյությունը «Հատուկ կազմակերպությունն» ավարտեց 1921 թվականին, երբ Աթաթուրքը հիմնեց Պաշտպանության ազգային միությունը (թուրքերեն՝ Müdafaa-i Milliye Cemiyeti), որը գլխավորեց «Հատուկ կազմակերպության» նախկին ղեկավար Հյուսամեթթին Էրքթյուրքը։


== «Հատուկ կազմակերպության» անդամների ցանկ ==
«Հատուկ կազմակերպության» անդամների ցանկը ձևավորվել է ըստ կազմակերպության նախկին ղեկավար Էշրեֆ Սենկեր Քուշչուբաշիի՝ ԱՄՆ Հետախուզության բյուրոյի սպա Ֆիլիպ Հ. Սթոդարդին տրված հարցազրույցի, որտեղ նշվում են կազմակերպության նշանավոր անդամները՝


== Տես նաև ==
Հայոց ցեղասպանություն
Երիտթուրքերի դատավարություն (1919-1920)


== Գրականություն ==
Stoddard Philip Hendrick (1963)։ The Ottoman Government and the Arabs, 1911 to 1918: A Study of the Teskilat-i Mahsusa։ Princeton University  (unpublished PhD dissertation; available in Turkish)
Efe Ahmet (2007)։ Efsaneden Gerçeğe Kuşçubaşı Eşref։ Bengi Yayınevi։ ISBN 978975011433 


== Ծանոթագրություններ ==
Ալեսանկո

Ալեսանկո (իսպ.՝ Alesanco), մունիցիպալիտետ Իսպանիայում, գտնվում է Ռիոխա պրովինցիայում՝ Ռիոխա (Լոգրոնիո) ինքնավար համայնքի կազմում։ Մտնում է Արո շրջանի (կոմարկայի) կազմի մեջ։ Զբաղեցնում է 17,17 կմ2 տարածք։ Բնակչությունը կազմում է 509 մարդ (2010 թվականի տվյալներով)։ Գտնվում է պրովինցիայի վարչական կենտրոնից 35 կմ հեռավորության վրա։
Լա Բրիյան

Լա Բրիյան (ֆր.՝ La Brillanne, օքս.՝ La Brilhana), համայնք Ֆրանսիայի Պրովանս-Ալպեր-Լազուր ափ մարզի Վերին Պրովանսի Ալպեր գավառում։ Մտնում է Պերյուի կանտոնի կազմի մեջ։ Համայնքի շրջանը՝ Ֆորկալկե։
Համայնքի INSEE կոդ՝ 04034։


== Բնակչություն ==
Համայնքի բնակչությունը 2008 թվականին կազմում էր 894 մարդ։


== Տնտեսություն ==
2007 թվականի տվյալներով 500 աշխատունակ տարիքի մարդկանցից (15-64 տարեկան) 361-ը տնտեսապես ակտիվ էին, 139-ը անգործ (ակտիվության ցուցանիշը 72,2 %, 1999 թվականին եղել է՝ 68,4 %)։ 361 աշխատունակ բնակիչներից 310-ը աշխատում էին (169 տղամարդ և 141 կին), անաշխատանք էին 51-ը (23 տղամարդ և 28 կին)։ 139 անգործ մարդկանցից 40-ը աշակերտներ կամ ուսանողներ են, 46-ը թոշակառու, 53-ը չէին աշխատում այլ պատճառներով։


== Տեսարժան վայրեր ==
Դյուրանս գետի վրա գտնվող կախովի կամուրջւ (երկարությունը կազմում է 285 մետր իսկ լայնությունը՝ 6 մետր)
Դղյակի ավերակներ
Սենտ Ագատ եկեղեցի (XVII դար)


== Պատկերասրահ ==

		
		


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
«Վիճակագրության ազգային ինստիտուտ՝ Լա Բրիյան» (ֆրանսերեն)։ Արխիվացված օրիգինալից 2012-10-03-ին։ Վերցված է 2012-8-19 
«Լա Բրիյան» (ֆրանսերեն)։ cassini.ehess.fr։ Արխիվացված օրիգինալից 2013-01-30-ին։ Վերցված է 2013-01-12
Պիչիչի մրցանակ

Լավագույն ռմբարկու, մրցանակը տրվում է  Marca իսպանական պարբերականի կողմից ամեն  տարի Լա Լիգայում  տարվա ամենաշատ գոլի հեղինակ դարձած  ֆուտբոլիստին։ Մրցանակը իր անվանումը ստացել է Ատլետիկ Բիլբաոյի լավագույն ֆուտբոլիստներից մեկի՝ Ռաֆայել Մորենո Արանզադի ՝ Պիչիչիի  պատվին։


== Հաղթողներ ==


=== Օրինակ ===


=== Ամենաշատ տիտղոս ստացած ֆուտբոլիստներ ===


=== ամենաշատ լավագույն ռմբարկու ունեցող ակումբները ===
Այս թվականներին -  Խաղացողը լավագույն ռմբարկու տիտղոսը կիսել է մեկ այլ ֆուտբոլիստի հետ
**  - երկու խաղացող մեկ ակումբից


=== Մեկ մրցաշրջանում ամենաշատ գոլ խփած ֆուտբոլիստներ ===


=== Մի  քանի տարի անընդմեջ մրցանակը ստացած ֆուտբոլիստներ ===


== Ծանոթագրություններ ==


== Արտաքին հղումներ ==
Լավագույն ռմբարկուները .com
Ռեպրիզ

Ռեպրիզ (ֆրանս․ reprise, reprendre — վերսկսել), երաժշտական որևէ հատվածի անփոփոխ կամ տարբերակային կրկնությունը։ Անփոփոխ կրկնությունը կոչվում է ստատիկ ռեպրիզ (նշվում է //։  ։// նշանով կամ da capo տերմինով), իսկ տարբերակայինը՝ դինամիկ։ Ռեպրիզի պարզագույն օրինակը անմիջական, անփոփոխ կրկնությունն է։ Անհամեմատ նշանակալից է նախապես շարադրված հատվածի կրկնությունը «տարածության» վրա, փոխակերպված վիճակում, երբ հանդես է գալիս որպես զարգացման արդյունք, այսպես կոչված, ռեպրիզային ձևերում (եռամաս, ռոնդո, ֆուգա, սոնատային ձև և այլն)։ Երաժշտական նյութի փոխակերպումը ռեպրիզում իրականացվում է լադատոնայնական, ինտոնացիոն, ռիթմական, ֆակտուրային և այլ միջոցներով, ինչպես և կառուցվածքի սեղմումով (կրճատ ռեպրիզ) կամ ընդարձակումով (ընդլայնված ռեպրիզ)։ Ռեպրիզի երևույթը ձևակազմավորման կարևորագույն սկզբունքներից է, նպաստում է ստեղծագործության ամբողջացմանը։
Գեոսմին

Գեոսմինը օրգանական միացություն է, որն ունի վառ արտահայտված հողային համ և հոտ, որն արտադրվում է ակտինոբակտերիաների մի տեսակի կողմից, և սրանով է պայմանավորվում բազուկի հողային համը ինչպես նաև անձրևի ժամանակ առաջացող ուժեղ հոտը (պետրիքոր) որն ի հայտ է գալիս չոր եղանակից հետ, երբ անձրև է տեղում և հողային շերտը խառնվում է։ Քիմիական տեսանկյունից այն բիցիկլիկ սպիրտ է, որը հանդիսանում է դեկալինի ածանցյալ։ Իր անվանումը ստացել է Հունարեն γεω- "երկիր" և ὀσμή "բույր" բառերի համադրումից։


== Ստացում ==
Գեոսմինը արտադրվում է գրամ-դրական բակտերիաներ Ստրեպտոմիցետների կողմից և արտազատվում է երբ դրանք ոչնչանում են. Այն բնակավայրերը, որտեղ ջրային պաշարները կախված են մակերեսային ջրերից, հաճախ կարող են նկատել տհաճ համ ունեցող ջրերի շրջաններ, որոնք պայմանավորվում են այդ բակտերիաների մեծաքանակ անկմամբ, և դրա հետևանքով ջրային պաշարների մեջ գեոսմինի մեծ քանակների արտազատմամբ։ Թթվային միջավայրում գեոսմինը քայքայվում է՝ առաջացնելով անհոտ միացություններ։


== Ազդեցություն ==
Մարդու քիթը ծայրահեղ զգայուն է գեոսմինի նկատմամբ, և կարող է ֆիքսել դրա անգամ 5 տրիլիոնի բաժին կոնցենտրացիան։


== Հղումներ ==


== Այլ գրականություն ==
Bear I.J., R.G. Thomas (1964)։ «Nature of argillaceous odour»։ Nature 201 (4923): 993–995։ doi:10.1038/201993a0 
Bear I.J., R.G. Thomas (1965)։ «Petrichor and plant growth»։ Nature 207 (5005): 1415–1416։ doi:10.1038/2071415a0
Մալու

Մալու (իսպ.՝ Malú, ամբողջական անունը՝ Մարիա Լուսիա Սանչես Բենիտես (իսպ.՝ María Lucía Sánchez Benítez), մարտի 15, 1982(1982-03-15), Մադրիդ, Իսպանիա), իսպանացի երգչուհի։ Ֆլամենկո ժանրի հայտնի երաժիշտ Պակո դե Լուսիայի զարմուհին է։


== Կենսագրություն ==
Մալուն ծնվել է արվեստագետների ընտանիքում։ Մանուկ հասակից շրջապատված է արվեստով և երաժշտությամբ։ Հայրը՝ Պեպե դե Լուսիան, և մայրը՝ Պեպի Բենիտեսը, երգիչներ են, իսկ նրա հորեղբայր Պակո դե Լուսիան ֆլամենկո ժանրի աշխարհահռչակ կիթառահար է։ Մալուի ավագ եղբայրը՝ Խոսե դե Լուսիան, նույնպես կիթառահար է։
Մալուն սկսել է իր երաժշտական գործունեությունը 15 տարեկանից՝ հիմնական նպատակ ունենալով հնարավորություն ստանալ մասնակցելու դպրոցական պարապմունքներին։ Այդ ժամանակ նա մեծ սպասելիքներ չուներ համաշխարհային երգարվեստից։ Տվյալ պահին Մալուի երաժշտական գործունեությունն արդեն ունի ավելի քան 15 տարվա պատմություն, նա ունի 9 ստուդիական սկավառակ, 4 հավաքածու և ակտիվորեն հանդես է գալիս հյուրախաղերով։
Բեմական կյանքից բացի նա հայտնի է տարբեր բարեգործական կազմակերպությունների միջոցառումներին մասնակցությամբ, ինչպիսիք են՝ Կարմիր խաչ, Unicef, Save the Children (Փրկենք երեխաներին), AECC։ Մալուն նաև ակտիվորեն զբաղվում է կենդանիների պաշտպանությամբ՝ այդ թվում՝ Mascoteros solidarios կազմակերպության հետ միասին։


== Սկավառակագրություն ==


== Ծանոթագրություններ ==


== Արտաքին հղումներ ==
Մալուի երգերի ռուսերեն թարգմանությունները(ռուս.)
Էջը «Вконтакте» կայքում
Իտաբիրիտու

Իտաբիրիտու  (պորտ.՝  Itabirito),համայնք Բրազիլիայում՝ Մինաս Ժերայս նահանգի կազմում։ Գտնվում է  Մինաս Ժերայս նահանգի հարավարևմտյան մասում։ Բնակչությունը կազմում է 48 000 մարդ՝ 2006 թվականի տվյալներով։ Գրավում է 543,007 կմ2 տարածք։ Բնակչության խտությունը կազմում է՝ 14,5 մարդ/կմ2։


== Պատմություն ==
Քաղաքը հիմնադրվել է 1922 թվականի սեպտեմբերի 7-ին։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է՝ 576 194 924,00 ռեալ (տվյալները Բրազիլիայի աշխարհագրության և վիճակագրության ինստիտուտի)
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է՝ 14 323,94 ռեալ (տվյալները Բրազիլիայի աշխարհագրության և վիճակագրության ինստիտուտի)
Մարդկային ներուժի զարգացման ինդեքսը, 2006 թվականի դրությամբ, կազմում է՝ 0,786 (տվյալները ՄԱԿ-ի զարգացման ծրագրի)։
Պոչինոկ (գյուղ, Ռուդնյանսկի շրջան)

Անվան այլ կիրառումների համար տե՛ս՝ ՊոչինոկՊոչինոկ (ռուս.՝ Починок), գյուղ Ռուսաստանի Սմոլենսկի մարզի Ռուդնյանսկի շրջանի կազմում։
Բնակչությունը 2007 թվականին գրանցված տվյալներով կազմում էր 2 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սիերա դը Ռաիս

Սիերա դը Ռաիս (պորտ.՝ Serra da Raiz), համայնք Բրազիլիայում՝ Պարաիբա նահանգի կազմում։ Գտնվում է Պարաիբա նահանգի գյուղատնտեսական շրջան մարզում։ Մտնում է Գուարաբիրա գավառի կազմի մեջ։ Բնակչությունը կազմում է 3239 մարդ՝ 2006 թվականի տվյալներով։ Գրավում է 28,984 կմ2 տարածք։ Բնակչության խտությունը՝ 111,8 մարդ/կմ²։
Քաղաքի տոնը նշվում է հունվարի 21-ին։


== Պատմություն ==
Քաղաքը հիմնադրվել է 1959 թվականին։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է 6.788.846,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է 2.039,31 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է 0,565 (տվյալները՝ ՄԱԿ-ի զարգացման ծրագրի)։


== Աշխարհագրություն ==
Տեղանքի կլիման արևադարձային է։


== Արտաքին հղումներ ==
Տեղեկություններ Սիերա դը Ռաիսի մասին
Կալցեյոլ

Կալցեյոլ (ռուս.՝ Кальцеёль), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Նիվշերա գետի ձախ ափից 152 կմ հեռավորության վրա։ Գետի երկարությունը կազմում է 20 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Վիչեգդա գետն է սկսած ակունքից մինչև Սիկտիվկար քաղաք, գետի ենթաավազանը Վիչեգդա, գետի գետային ավազանը 
Հյուսիսային Դվինա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03020200112103000016804
Կոդը ըստ հիդրոլոգիական հետազոտության (ՌԴ) — 103001680
Ավազանի կոդը — 03.02.02.001
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
Պարխոմովսկի գյուղական խորհուրդ (Խարկովի մարզ)

Պարխոմովսկի գյուղական խորհուրդ  (ուկրաիներեն՝ Пархомівська сільська рада), Ուկրաինայի Խարկովի մարզի Կրասնոկուտսկի շրջանում։
2001 թվականի տվյալներով Պարխոմովսկի գյուղական խորհրդում բնակվում էր 4153 մարդ։ Տարածքը՝ 108.59 կմ²։ Բնակչության խտությունը կազմում էր 38.24 մարդ/կմ²։ Խորհրդում կա 4 բնակավայր։


== Ծանոթագրություններ ==


== Արտաքին հղումներ ==
Ուկրաինայի պետական ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Արևալույս Վարդանյան

Արևալույս Հարությունի Վարդանյան (1914, Գագրա - մահվան տվյալները բացակայում են), խորհրդային հայ այգեգործ, խաղողագործ, շերամապահ, գյուղատնտեսական արտադրանքի առաջավոր։ Սոցիալիստական աշխատանքի հերոս (1951)։


== Կենսագրություն ==
Արևալույս Վարդանյանը ծնվել է 1914 թվականին Ռուսական կայսրության  Սևծովյան նահանգի Գագրա քաղաքում (այժմ՝ Աբխազիայի Ինքնավար Հանրապետության տարածք), աշխատավորի ընտանիքում։
1940 թվականին Վարդանյանների ընտանիքը մշտապես բնակության է տեղափոխվել Հայկական ԽՍՀ Բերիայի շրջան (1953 թվականից՝ Շահումյանի շրջան, 1958 թվականից` որպես Երևան քաղաքային խորհրդի կազմի մեջ)։ Արևալույս Վարդանյանն աշխատանքի է անցել Ստալինի անվան կոլտնտեսությունում (հետագայում կոչվել է ԽՄԿԿ XVIII համագումարի անվան)։ Կարճ ժամանակում տիրապետելով մշակաբույսերի բուծման ագրոտեխնիկական պայմաններին՝ Վարդանյանը սկսել է զբաղվել այգեգործությամբ և խաղողագործությամբ։ Երկրորդ համաշխարհային պատերազմի դժվարին տարիներին Վարդանյանը կարողացել է ստանալ խաղողի բարձր բերք, որի համար 1944 թվականին արժանացել է Պատվո նշան շքանշանի։
Հետպատերազմյան շրջանում ԽՄԿԿ XVIII համագումարի ուղեգրով Վարդանյանը սկսել է զբաղվել շերամապահությամբ, նշանակվել է մետաքս հավաքողների օղակավար։ 1950 թվականին խնամելով գրենայի երեք սերմատփիկներ՝ ստացել է ռեկորդային բերք` 341,5 կիլոգրամ շերամի բոժոժ։
1951 թվականի հուլիսի 11-ին, ԽՍՀՄ Գերագույն խորհրդի նախագահության հրամանագրով 1950 թվականին թթենու մետաքսագործի բարձրորակ բերքի ձեռքբերման համար, արժանացել է Սոցիալիստական աշխատանքի հերոսի կոչման՝ ստանալով Լենինի շքանշան և «Մուրճ և մանգաղ» ոսկե մեդալ։
1952 թվականին Արևալույս Վարդանյանը խնամել է գրենայի չորս սերմատփիկներ և ստացել 110 կիլոգրամ շերամի բոժոժ, որի համար արժանացել է Լենինի երկրորդ շքանշանի։ 1957 թվականից Վարդանյանը կրկին զբաղվել է այգեգործությամբ և նշանակվել է ԽՄԿԿ XVIII համագումարի կոլտնտեսության այգեգործական միավորման օղակավար։ Վարդանյանի ղեկավարությամբ օղակին հաջողվել է խաղողի բարձր բերք ստանալ` 4,5 հեկտար ընդհանուր տարածքի յուրաքանչյուր հեկտարից 155 ցենտներ։ Արևալույս Վարդանյանը մասնակցել է Ժողովրդական տնտեսության նվաճումների ցուցահանդեսին, որտեղ ներկայացրել է իր նվաճումները և արժանացել գլխավոր ցուցահանդեսի կոմիտեի մրցանակին։
Արևալույս Վարդանյանը զբաղվել է նաև ակտիվ հասարակական գործունեությամբ։ Ընտրվել է 3-րդ գումարման ՀԽՍՀ Գերագույն խորհրդի պատգամավոր, 1955 և 1957 թվականներին՝ Շահումյանի շրջանային խորհրդի պատգամավոր, 1959 թվականին` Երևանի քաղաքային խորհրդի պատգամավոր։


== Պարգևներ ==
Սոցիալիստական աշխատանքի հերոս (ԽՍՀՄ Գերագույն խորհրդի հրաման, 1951 թվականի հուլիսի 11, Լենինի շքանշան և «Մուրճ և մանգաղ» մեդալ)
Լենինի շքանշան (4.06.1952)
Պատվո նշան շքանշան (8.02.1944)


== Ծանոթագրություններ ==


== Գրականություն ==
Саакян В. М., Геворкян В. А. Вартанян Аревалуйс Арутюновна // Герои Социалистического Труда Армении = Հայաստանի սոցիալիստական աշխատանքի հերոսները. — Ер.: Айпетрат, 1960. — С. 303—305. — 325 с.


== Արտաքին հղումներ ==
 Аревалуйс Арутюновна Вартанян «Երկրի հերոսներ» կայքում
2002 թ. NBA դրաֆթ

2002 թ. NBA-ի դրաֆթը տեղի ունեցավ 2002 թ.-ի հունիսի 26-ին՝ Նյու Յորքի «Մեդիսոն Սքուեր Գարդենի» թատրոնային մասում։ Այն ցուցադրվեց TNT սպորտային հեռուստաալիքով՝ տեղական ժամանակուվ երեկոյան ժամը 7։30-ին։ Ըստ NBA-ի՝ բուն դրաֆթում ԱՄՆ-ից ներառվել էին 42 ավագ դպրոցի և համալսարանի սիրողական բասկետբոլիստներ և ընդամենը 17 բասկետբոլիստ՝ այլ երկրներից, որոնցից չինացի Յաո Մինգը ընտրվեց առաջինը «Հյուսթոն Ռոկետսի» կողմից, չնայած որ մինչ վիճակահանությունը ակումբի առաջինն ընտրելու հավանականությունը ցածր էր։

#2 ընտրություն Ջեյ Ուիլյամսը խախտեց պայմանագիրը՝ մոտոցիկլետ վարելով, որի պատճառով ենթարկվել էր վթարի ու քիչ էր մնացել կյանքը կորցներ։ Չնայած նա անցավ ինտենսիվ բուժման կուրսեր՝ այնուամենայնիվ երբեք հանդես չեկավ NBA-ում։


== Տարբերանշաններ ==


== Դրաֆթը ==

		
		
		
		


== Նշմարելի չդրաֆտացված բասկետբոլիստներ ==
Դի Ջեյ Մբենգա (C),  Բելգիա
Դևին Բրաուն (SG), 
Ռեջի Էվանս (PF), 
Յուդոնիս Հասլեմ (PF), 
Ջաներո Պարգո (PG), 
Արվիդաս Մացիժաուսկաս (SG)  Լիտվա
Սմեշ Փարկեր (PG) 


== Աղբյուրներ ==


== Արտաքին հղումներ ==
NBA.com։ Դրաֆթ 2002
2002 NBA դրաֆթ Archived 2012-01-21 at the Wayback Machine.
Լեռնապար

Լեռնապար, գյուղ Հայաստանի Արագածոտնի մարզում։ Մարզկենտրոնից 57 կմ հեռավորության վրա։
Նախկինում Պամբ Հայկական անվանումով ընդգրկված է եղել Երևանի նահանգի Ալեքսանդրապոլի գավառում։


== Անվանում ==
Լեռնապար է վերանվանվել 1978 թվականին։ Նախկինում ունեցել է Հայի Փամբ, Հայկական Փամբ, Հայ Փամբ, Յայլա Ղարաքիլիսա, Ղարաքիլիսա Թուրքի անվանումները։


== Աշխարհագրություն ==
Գյուղը տեղադրված է Փամբակի լեռնաշղթայի հարավային լանջին, կանաչապատ հարթավայրում՝ ծովի մակարդակից 2140 մ բարձրության վրա։ Կլիման բարեխառն լեռնային է։ Ձմեռները տևական են, ցուրտ, հաստատուն ձնածածկույթով։ Ամառները տաք են, համեմատաբար խոնավ։ Հուլիսյան միջին ջերմաստիճանը տատանվում է 16-18-ի սահմաններում, հունվարյանը՝ -6, -8-ի սահմաններում։ Մթնոլորտային տարեկան տեղումների քանակը 450-600 մմ։ Բնական լանդշաֆտները սուահողային տափաստաններ են։ Ունի սառնորակ աղբյուրներ։


== Բնակչություն ==
Բնակչության մի մասը եկել է Ախուրյանի շրջանի գյուղերից։ Համայնքի բնակչությունը կազմում է 634 մարդ։ Սեռային կազմում կանայք և տղամարդիկ ունեն նույն համամասնությունը՝ կազմելով 50-ական տոկոս։ Ունի դպրոց, գրադարան, բուժկետ, համայնքային կենտրոն, կապի հանգույց։ Լեռնապարի ազգաբնակչության փոփոխությունը.


== Տնտեսություն ==
Գյուղն ունի 127 տնտեսություն։
Համայնքի տնտեսության հիմնական ուղղությունը գյուղատնտեսությունն է։ Գյուղատնտեսական հողահանդակների հիմնական մասն ծառայում է որպես վարելահողեր, խոտհարքեր։ Գյուղացիները զբաղվում են բանջարաբոստանային, հացահատիկային, կերային կուլտուրաների մշակությամբ։ Գյուղատնտեսական համախառն բերքի մեծ մասը բաժին է հասնում անասնաբուծությանը։ Գյուղում զբաղվում են խոշոր և մանր եղջերավոր անասնաբուծությամբ։


== Պատմամշակութային կառույցներ ==
Գյուղն ունի մի եկեղեցի, որը կառուցված է 1866 թվականին։ Գյուղից 1,3 կմ հարավ-արևելք գտնվում է «Բերդի լանջ» ամրոցը (մ.թ.ա. 2-րդ-1-ին հզմ.)։


== Տեղական ինքնակառավարում ==
Համայնքի ղեկավար՝ Մանվել Հարությունյան։
Ավագանու անդամների ցուցակ 

Գևորգ Միշայի Պետրոսյան
Տիգրան Մանուկի Մարգարյան
Վաչիկ Ազատի Պողոսյան
Բենիկ Ռաֆիկի Հովհաննիսյան
Գագիկ Վոլոդյայի Թադևոսյան


== Գյուղի տեսարաններ և տեսարժան վայրեր ==

		
		
		
		


== Ծանոթագրություններ ==


== Աղբյուր ==
Արագածոտնի մարզպետարան Archived 2013-02-17 at the Wayback Machine.